Баранавіцкі гарадскі Савет дэпутатаў

Баранавіцкі гарадскі Савет дэпутатаў — прадстаўнічы дзяржаўны орган і асноўнае звяно сістэмы мясцовага самакіравання на тэрыторыі горада Баранавічы Брэсцкай вобласці Беларусі. З’яўляецца юрыдычнай асобай. Падсправаздачны ў сваёй дзейнасці грамадзянам і адказны перад імі. У сваю чаргу Савету па пытаннях, аднесеных да яго кампетэнцыі, падсправаздачны Баранавіцкі гарадскі выканаўчы камітэтЗакон Республики Беларусь от 4 января 2010 г. № 108-З «О местном управлении и самоуправлении в Республике Беларусь».

Савет дэпутатаў праводзіць пасяджэнні ў Баранавічах, у будынку па Савецкай вуліцы, 79.

 Статус і парадак абрання 
Савет з’яўляецца выбарным органам. Дэпутаты Савета абіраюцца грамадзянамі горада на аснове ўсеагульнага, свабоднага, роўнага і прамога выбарчага права пры таемным галасаванні тэрмінам на 5 гадоў. Выбары праводзяцца ў адзіны дзень галасавання.

Паўнамоцтвы Савета пачынаюцца з дня адкрыцця першай пасля выбараў сесіі і захоўваюцца да адкрыцця першай сесіі Савета новага склікання.

 Дзейнасць і структура 
Дзейнасць Савета ажыццяўляецца праз сесіі (якія склікаюцца не радзей як адзін раз у квартал), працу органаў Савета, а таксама праз рэалізацыю дэпутатамі сваіх паўнамоцтваў. Савет арганізуе сваю працу на аснове рэгламенту.

 Прэзідыум 
Для арганізацыі працы Савета ствараецца Прэзідыум, у склад якога ўваходзяць старшыня Савета, намеснік старшыні і старшыні пастаянных камісій.

 Пастаянныя камісіі 
Для папярэдняга разгляду і падрыхтоўкі пытанняў, а таксама арганізацыі кантролю за выкананнем рашэнняў, з ліку дэпутатаў ствараюцца пастаянныя камісіі. У Баранавіцкім гарадскім Савеце дэпутатаў звычайна дзейнічаюць 6 пастаянных камісій:
 па пытаннях развіцця малога і сярэдняга бізнесу, знешнеэканамічных сувязях;
 па пытаннях эканомікі, бюджэту і падаткаабкладання;
 па экалогіі, горадабудаўніцтве, землекарыстанні і па рацыянальным выкарыстанні прыродных рэсурсаў;
 па пытаннях законнасці і правапарадку, дэпутацкай этыцы;
 па пытаннях мясцовага самакіравання і кіравання камунальнай уласнасцю;
 па пытаннях сацыяльна-культурнай сферы, ахове здароўя і сацыяльнай абароны насельніцтва.

 Кампетэнцыя 
У адпаведнасці з артыкулам 17 Закона Рэспублікі Беларусь «Аб мясцовым кіраванні і самакіраванні», да выключнай кампетэнцыі Савета адносяцца:
 зацвярджэнне праграм сацыяльна-эканамічнага развіцця, мясцовага бюджэту і справаздачы аб яго выкананні;
 вызначэнне парадку кіравання і распараджэння камунальнай уласнасцю;
 усталяванне мясцовых падаткаў і збораў;
 прызначэнне мясцовых рэферэндумаў;
 зацвярджэнне на пасадзе старшыні Баранавіцкага гарадскога выканаўчага камітэта.

Таксама Савет удзельнічае ў рэалізацыі грамадзянскіх ініцыятыў, накіраваных на паляпшэнне якасці жыцця насельніцтва.

 Склад 

 29-е скліканне 

Выбары ў мясцовыя Саветы дэпутатаў 29-га склікання адбыліся ў адзіны дзень галасавання 25 лютага 2024 года. У Баранавіцкі гарадскі Савет дэпутатаў было абрана 37 дэпутатаў.

 Старшыні 
 з 2024 года — Віктар Вікенцьевіч Каласоўскі.

 Крыніцы 

 Спасылкі 
 Старонка гарадскога Савета дэпутатаў на сайце Баранавіцкага гарвыканкама

Катэгорыя:Арганізацыі Баранавічаў
Катэгорыя:Гарадскія Саветы дэпутатаў Брэсцкай вобласці